# ПРАТЕНИЧКО ПРАШАЊЕ

Од пратеникот Стојан Андов, поставено меѓу

две седници на Собранието на Република Македонија,

на 27 мај 2009 година

 Пратеничкото прашање гласи:

 Дали Владата на Република Македонија упатила инструкции до претставникот на Р.Македонија во Светската трговска организција на соодветен начин да го покрене прашањето во врска со одземениот имот на Претпријатието ,,Вектра-М,, со седиште во Белград, а во сопственост на Виолета Јосифова, стопанственик од Р.Македонија .

Во постапката за приватизација на Претпријатието во општествена сопственост ,,Хемиска индустрија Жупа,,- Крушевац, Претпријатието ,,Вектра-М,, учествува и го добива тендерот како најповолен понудувач. Две недели потоа во Трговскиот суд во Краљево е регистрирано Акционерското друштво ХИ,,Жупа,,-Крушевац,, со сопственик ,,Вектра М,, со седиште во Белград, Србија. Новиот сопственик во ХИ,,Жупа,, е попречен во остварувањето на сопственоста со штрајкови и блокади на претпријатието, а на Виолета Јосифова не и е дозволено владеење со акционерското друштво. Штрајкувачите се подржувани и организирани од Самостојниот синдикат на Србија, од Локална самоуправа како и од одредени државни институции.

Во постапката за остварување на своите права повикувајќи се на Спогодбата за взаемно потикнување на инвестициите потпишана меѓу Владите на Р.Македонија и Р.Србија и Црна Гора, Виолета Јосифова како државјанин на Р.Македонија побара заштита на своите интереси од страна на нашата Влада. По тој повод Владата на Р.Македонија на 22.05.2006 година го донесе следниот :

 З А К Л У Ч О К

1.Напорите на сите надлежни органи на Р.Македонија треба да продолжат во насока на обезбедување заштита на имотно правните интереси на г-Виолета Јосифова која е Македонски државјанин.

2.Надлежните органи на Р.Македонија треба да ги искористат сите дозволени средства за презентирање на проблемот пред меѓународниот фактор со цел да се изврши и меѓународен притисок врз Србија и Црна Гора за што како најсоодветни треба да се искористат преговорите на Србија и Црна Гора со Светската трговска организација.

 Го повторувам прашањето:

 Дали нашиот претставник СТО му се дадени инструкции да го покрене овој проблем со оглед на тоа што преговорите на Србија со СТО се во завршна фаза.

#### О б р а з л о ж е н и е

 Со оглед на тоа што во овој случај се работи за влог од 11.300 иљади долари со кои се купени 70% од акциите на Хемиска индустрија ,,Жупа,, и поради правата и обврските на двете држави засновани со меѓусебната спогодба за потикнување и заштита на инвестициите потребно е Владата врз основа на својот заклучок да се ангажира и да ги заштити интересите на својот државјанин.

 Прашањето го поставувам до претседателот на Владата на Репу­бли­ка Македонија.